**Prevádzkový poriadok**

**Školského klubu detí**

Školský klub detí má 4 oddelenia a je umiestnený v učebniach budovy I. stupňa.

Tri oddelenia majú samostatné miestnosti, jedno zostáva po vyučovaní v učebni.

**-** Plocha ŠKD : **4** miestností

**-** Rozvrh využitia : Každá miestnosť sa pre deti ŠKD využíva po skončení vyučovania detí. Počítačová učebňa na prízemí budovy I.stupňa sa využíva ráno od 6.30 – do 7.45 ako ranný školský klub. Deti v rannej ŠKD nepoužívajú počítače. Môžu využívať sledovanie DVD rozprávok.

**-** Dodržiavanie BOZP : Deti v ŠKD nosia nešmykľavé prezuvky s pevnou pätou, nenosia so sebou ostré a nebezpečné predmety / kovové nožničky s ostrými špičkami, sklenené poháriky a fľaše/. Deti v ŠKD nemajú povolené obsluhovať elektrické spotrebiče – video, DVD, CD prehrávač a pod. V elektrických zásuvkách sú umiestnené chrániče. V miestnostiach, ani na chodbe sa deti nemôžu hrať tak, aby ohrozili svoje zdravie, i zdravie iných detí, nezdržovali a nehrali sa v blízkosti okien a sklených dverí. Po schodoch deti prechádzajú disciplinovane a ohľaduplne voči mladším spolužiakom.

- Deti môžu opustiť ŠKD podľa písomných pokynov rodičov /zákonných zástupcov/, ktoré sú uvedené v Žiadosti o prijatie do ŠKD, alebo v ďalšom písomnom vyjadrení rodiča / zákonného zástupcu/, na ktorom je uvedený dátum a podpis. Vychovávateľky nemôžu deti uvoľňovať ŠKD na telefonické požiadanie na mobilný prístroj dieťaťa.

- Ak odchádza vychovávateľka s deťmi **na podujatie mimo školy**, napíše **písomný oznam rodičom,** alebo zákonným zástupcom. Z podujatia ich privedie vždy naspäť do školy, odísť domov môžu iba na základe písomného potvrdenia rodiča /zákonného zástupcu/.

- Deti prechádzajú do hlavnej budovy, kde je jedáleň pokiaľ možno v sprievode vychovávateľky. Ak to situácia neumožňuje, deti idú do jedálne samé a dodržujú pokyny vychovávateľky. V jedálni na ne dozerá službukonajúci učiteľ.

**-** Hygiena: Deti ŠKD používajú WC tak, ako sú určené žiakom tried, na daných podlažiach. Každá trieda má svoj odpadkový kôš a umývadlo. Deti používajú hygienické pomôcky – mydlo a uterák, hygienické obrúsky podľa pokynov vychovávateliek. Vychovávateľky vetrajú triedy po vyučovaní a ďalej individuálne podľa potreby. Osvetlenie tried je primerané vzhľadom na počet a veľkosť okien v každej triede.

**-** Tiesňové linky sú zverejnené na nástenkách v každej miestnosti.

- V prípade mimoriadnych situácií sa vykonávajú činnosti podľa Prevádzkového poriadku školy a pokynov vedenia školy.

- Deti môžu využívať spoločné priestory školy – dopravnú triedu, kuchynku, telocvičňu, PC triedu. Nepoškodzujú spoločný majetok a inventár . Nedesiatujú pri PC, nehrajú sa PC hry na internete, využívajú certifikované programy inštalované v PC školy.

- V ŠKD je **zakázané používať deťom bicykle, kolobežky a kolieskové korčule, skejtbordy. Mobil** počas pobytu v ŠKD **nemôžu používať, ani na hranie hier.** Majú ho uschovaný tak, aby počuli prípadné telefonáty od rodičov. V mimoriadnych situáciách individuálne podľa dohody s vychovávateľkou.

- Deti i vychovávateľky v ŠKD sa riadia „Vnútorným poriadkom detí v ŠKD“.

6. september 2018 vypracoval : Mgr. Gloszová